**KLAIPĖDOS MIESTO SAVIVALDYBĖS ANTIKORUPCIJOS KOMISIJA**

**2017 M. RUGPJŪČIO 22 D. POSĖDŽIO SUVESTINĖ**

2017-09-13 Nr. TAR1-115

Posėdis prasidėjo 15.00 val., baigėsi 16.30 val.

Posėdžio vieta - Liepų g. 11, Klaipėda, Tarybos posėdžių salė.

Posėdžio pirmininkas - Rimantas Didžiokas.

Posėdžio sekretorius – Linas Ališauskas.

Dalyvavo komisijos nariai: Vitalijus Juška, Andrej Kugmerov, Saulius Liekis, Marius Pankevičius, Lilija Petraitienė, Ruslan Schneiderat (kvorumo nėra).

Dalyvavo: visuomeninių organizacijų atstovai, kiti dalyviai, besidomintys posėdžio darbotvarkėje numatytų klausimų svarstymu.

DARBOTVARKĖ:

1. Dėl korupcijos pasireiškimo tikimybės nustatymo Klaipėdos miesto savivaldybės administracijoje. Pranešėjas – Andrius Kačalinas, Teisės skyriaus vedėjas.
2. Dėl savivaldybės tarybos sprendimo projekto „Dėl 2017 – 2019 metų reprezentacinių Klaipėdos miesto festivalių sąrašo patvirtinimo“ (T1-136) rengimo ir teikimo svarstymui aplinkybių. Pranešėja - Nina Puteikienė, Komisijos narė.
3. Dėl Nerijaus Rimkevičiaus paklausimų ir jų turinio antikorupcinio vertinimo. Pranešėjas – R. Didžiokas, Komisijos pirmininkas.
4. Dėl Klaipėdos miesto savivaldybės 2017-2019 m. korupcijos prevencijos programos priemonių plano vykdymo. Pranešėjai – Komisijos nariai, atsakingi už priemonių įgyvendinimą.
5. Kiti klausimai.

Pirmininkas R. Didžiokas konstatuoja, jog kvorumo nėra, todėl sprendimų priimti negalima.

1. IŠKLAUSYTA. Dėl korupcijos pasireiškimo tikimybės nustatymo Klaipėdos miesto savivaldybės administracijoje.

Pranešėjas A. Kačalinas supažindino su korupcijos pasireiškimo tikimybės vykdomu nustatymu, apibendrino praktiką, prioritetines sritis ir motyvus, informavo apie pavedimą dėl konkrečių gatvių atrankos remontui korupcijos rizikos įvertinimo. Pranešėjas pasiūlė formuluotę korupcijos tikimybių nustatymui „Vietinės reikšmės kelių rekonstrukcijos, kapitalinio remonto ir tiesimo prioritetų nustatymo ir objektų atrankos tvarka“ bei nurodė savo motyvus. Dalyvis Investicijų departamento direktorius R. Zulcas pateikė papildomus paaiškinimus. Buvo užduoti tikslinamieji klausimai, pranešėjas atsakinėjo / paaiškino.

R. Didžiokas pasiūlė kitą formuluotę – „"Vietinės reikšmės kelių (gatvių) Klaipėdos mieste kapitalinio remonto, rekonstrukcijos ir tiesimo prioritetų nustatymo ir objektų atrankos organizavimas" ir atlikti papildomą apklausą e-paštu (niekas neprieštaravo). R. Didžioko pasiūlymui e-paštu vėliau pritarė: S. Liekis, M. Pankevičius, A. Kugmerov, N. Puteikienė.

R. Didžiokas pasiūlė ir papildomų sričių korupcijos tikimybių nustatymui, tačiau buvo apsiribota gatvėmis motyvuojant tuo, kad būtina orientuotis į kokybę, o ne kiekybę.

2. IŠKLAUSYTA. Dėl savivaldybės tarybos sprendimo projekto „Dėl 2017 – 2019 metų reprezentacinių Klaipėdos miesto festivalių sąrašo patvirtinimo“ (T1-136) rengimo ir teikimo svarstymui aplinkybių.

R. Didžiokas priminė, jog tai tęstinis klausimas, pranešėja N. Puteikienė atostogauja, todėl klausimas nukeliamas.

3. IŠKLAUSYTA: Dėl Nerijaus Rimkevičiaus paklausimų ir jų turinio antikorupcinio vertinimo.

Pranešėjas R. Didžiokas pasiūlė nukelti svarstymą į kitą posėdį, tačiau trumpai pristatė klausimą (esmę, N. Rimkečiaus paklausimų statistiką, institucijų sprendimus, akcentavo seimo kontrolieriaus rekomendacijų įgyvendinimo kontrolės būtinumą). R. Didžiokas pasiūlė, o S. Liekis preliminariai sutiko dėl šio klausimo kuravimo.

Urbanistikos skyriaus vedėja M. Žekonytė pateikė informaciją dėl Tauralaukio specialiojo plano atsiradimo priežastis, finansavimo šaltinius, atsakė į R. Didžioko ir L. Petraitienės klausimus dėl spec. plano statuso / reikšmės, priminė, jog spec. planą tvirtino pati Taryba.

4. IŠKLAUSYTA: Dėl Klaipėdos miesto savivaldybės 2017-2019 m. korupcijos prevencijos programos priemonių plano vykdymo.

R. Didžiokas pasiūlė šį klausimą perkelti į kitą posėdį atnaujinant ir papildant informaciją.

|  |  |
| --- | --- |
| Posėdžio pirmininkas | Rimantas Didžiokas |
|  | |
|  | |
| Posėdžio sekretorius | Linas Ališauskas |